**Hurtigruten Group AS**, oftest omtalt kun som **Hurtigruten**, er et norsk hurtigruterederi- og cruiserederikonsern med hovedkontor i Oslo og London som eies av norske Silk Midco AS i Oslo, der hovedaksjonær er det britiske investeringsselskapet TDR Capital i London. Rederikonsernet opererer innen virksomhetene kystruten, ekspedisjonscruise og landbaserte ekspedisjonsturer, som opereres av varemerkene og datterselskapene **Hurtigruten Norge**; som opererer den originale kystruten Bergen–Kirkenes, **Hurtigruten Expeditions**; som opererer den internasjonale ekspedisjonscruiseinitiativet med spesialbygde ekspedisjonscruiseskip som utforsker over 250 destinasjoner i 30 land over hele verden, **Hurtigruten Svalbard**; som tilbyr overnatting og arrangerer landbaserte ekspedisjonsturer i og rundt Longyearbyen på Svalbard, og **Hurtigruten Foundation**; som ble etablert i 2015 er også innenfor enhetene i Hurtigruten Group.

Rederikonsernet ble etablert i 2006 opprinnelig som **Hurtigruten Group ASA** som følge av fusjoneringen mellom de to hurtigruterederiene TFDS og OVDS i 2005. I 2007 ble rederinavnet fornorsket og forenklet til **Hurtigruten ASA**. I 2014 ble rederiet kjøpt opp av britiske TDR Capital og fikk med seg de opprinnelige storeierne Trygve Hegnar (4,9 prosent) og Petter Stordalen (11,6 prosent). I 2015 ble rederiet tatt ned av Oslo Børs og privatisert, rederinavnet ble dermed endret til **Hurtigruten AS**. I 2021 ble rederinavnet endret til **Hurtigruten Group AS** som følge av etableringen av de to nye organisasjonene Hurtigruten Norge og Hurtigruten Expeditions.

Hurtigruten Group AS eies formelt av det norske selskapet Silk Midco AS, et datterselskap av norske Silk Topco AS. Dette selskapet har Silk Holdings SARL i Luxembourg som majoritetseier. Bak dette selskapet står det britiske investering- og oppkjøpsfondet TDR Capital. Hurtigruten Group har også (per 2020) kontorer i Kirkenes, Oslo, London, Hamburg, Paris, Tallinn og Seattle. Konsernsjef for Hurtigruten Group AS er Daniel Skjeldam, styreleder er Trygve Hegnar mens Leif Teksum leder bedriftsforsamlingen.

I 2018 drev rederiet drev elleve skip i kystruten Bergen–Kirkenes med kontrakt ut i 2020, og var innstilt til kontrakter med til sammen sju skip fra 1. januar 2021. Rederiet planla i 2018 å bruke skip de allerede hadde, men bygge dem om slik at utslippene kunne bli lavere og miljøkravene nås.

Historie
--------

### Hurtigruten Group ASA (2006–2007)

Fra 2006 til 2012 hadde Hurtigruten hovedkontor i Narvik.
Selskapet ble etablert som **Hurtigruten Group ASA** i 2006 som følge av fusjonen av de to hurtigruterederiene Troms Fylkes Dampskibsselskap (TFDS) og Ofotens og Vesteraalens Dampskibsselskab (OVDS) som hadde eierandel henholdsvis 58 prosent og 42 prosent. Fusjonen ble endelig gjennomført 19. desember 2005 og trådte i kraft 1. mars 2006. Behovet for effektivisering og ønske om vekst gjorde at selskapet ble notert på Oslo Børs i mars 2006. Selskapets hovedkontor var lokalisert i Narvik med avdelingskontorer i Stokmarknes, Tromsø og Oslo.[]

Etter fusjonen av TFDS og OVDS var det behov for å tilpasse flåtestrukturen som følge av leveringen av det nye ekspedisjonscruiseskipet «Fram». 12. desember 2006 annonserte Hurtigruten Group salg av hurtigruteskipet «Narvik» til norske Unge Sjømenns Kristne Forening i Stavanger med forventet overlevering i slutten februar 2007 som det nye skoleskipet «Gann». Hurtigruteskipet ble solgt for 62 millioner som ga selskapet en salgsgevinst på 20 millioner kroner.

Samtidig annonserte Hurtigruten Group at de hadde mottatt og akseptert et bindende salgstilbud fra asiatiske interesser på 7,3 millioner dollar for bil- og passasjerfergen «Jupiter», som ble overført til eierselskapet MS Jupiter DA (Hurtigruten Group ASA (72,65 prosent) og Fjord1 (27,35 prosent)) i november 2005 etter avviklingen av Fjord Line-engasjementet til TFDS ASA. Skipet hadde tidligere vært utleid som hotellskip på Melkøya fra 15. februar 2006 med kontrakt ut 31. januar 2007. I forbindelse med salget av «Jupiter» måtte det foretas en regnskapsmessig nedskrivning i 2006 med en størrelsesorden på 17 millioner kroner. Salget av «Jupiter» medførte ingen økonomiske belastninger for selskapet, ettersom netto leieinntekter fra Statoil oversteg nedskrivningen og tapet selskapet hadde på skipet i 2005. Etter salget av bil- og passasjerfergen «Jupiter» ble Hurtigruten Group helt avviklet i ethvert engasjement knyttet til Fjord Line.

### Hurtigruten ASA (2007–2015)

Den 26. april 2007 ble selskapsnavnet fornorsket og forenklet til **Hurtigruten ASA**.

3. september 2007 annonserte Hurtigruten ASA salg av enda et hurtigruteskip, «Narvik» sitt søsterskip «Lyngen» ble solgt til amerikanske Lindblad Expeditions i USA for 50 millioner kroner. Skipet ville bli forventet overlevert til de nye eierne i slutten av oktober 2007 som det nye ekspedisjonscruiseskipet «National Geographic Explorer». Salget av hurtigruteskipet ga Hurtigruten en mindre salgsgevinst. 3. september 2008 ble hurtigruteskipene «Polarlys» «Nordkapp» og «Nordnorge» lagt ut for salg. Ingen av disse hurtigruteskipene ble solgt i 2008.

24. oktober 2008 solgte Hurtigruten ASA sine bilferger og hurtigbåter i Troms og Hordaland til ferge- og hurtigbåtselskapet Torghatten Nord AS. Overtakelsen fant sted 5. januar 2009. Selskapet solgte dessuten hotell- og reisebyråvirksomheten sin høsten 2008. For å kutte ned kostander ble hovedkontoret til Hurtigruten ASA flyttet fra Narvik til Tromsø i 2012.

29. oktober 2014 ble en transaksjonsavtale mellom det britiske investering- og oppkjøpsfondet TDR Capital og Hurtigruten ASA undertegnet, der TDR Capital kjøpte 90 prosent av aksjene som et majoritetseierskap i Hurtigruten ASA for 5,7 milliarder kroner inkludert gjeld. Dette ble kjent da investeringsfondet i sommer 2014 hadde lagt inn et bud på syv kroner per aksje, som tilsvarer nesten dobbelt som markedsprisen og som verdsetter aksjekapitalen til rundt 2.940 millioner kroner. Den norske investoren Petter Stordalen beholdte sin gamle eierandel på 5 prosent, mens Trygve Hegnars selskap Periscopus AS solgte seg ned fra drøyt 33 til 5 prosent. Sammen dannet de tre nye eierne joint venture-selskapet Silk Bidco AS.

### Hurtigruten AS (2015–2021)

I februar 2015 ble det juridiske selskapsnavnet endret til **Hurtigruten AS** da den nye eieren Silk Bidco AS tok selskapet av Oslo Børs.

I juni 2015 ble den portugisiske bilfergen «Atlântida» kjøpt av Hurtigruten AS, som midlertidig fikk navnet «Norway Explorer». I september 2015 fikk skipet navnet «Spitsbergen» etter en navnekonkurranse med over 15 000 bidrag fra hele verden.

11. juni 2018 ble det annonsert at Hurtigrutens datterselskap KVE Holdings AS kjøpte det norske skipsverftet Kleven Verft i Ulsteinvik på Sunnmøre. Datterselskapet overtok over hundre prosent av aksjene i Kleven Verft, Kleven Maritime Contracting og Kleven Marine Technology. Hensikten med oppkjøpet var å sikre de 750 arbeidsplassene ved verftet for å kunne fullføre ferdigstillelsen av sine to nye ekspedisjonscruiseskip, som fikk navnene «Roald Amundsen» og «Fridtjof Nansen».

I januar 2020 bekreftet konsernsjef Daniel Skjeldam om at selskapet er veldig fornøyd med situasjonen med sine private eiere siden 2015. I april 2017 ble det kjent at Hurtigruten AS kunne være på børs igjen før sommeren 2017, men det ble ingen børsnotering.

15. oktober 2020 annonserte Hurtigruten AS at rederiet ville splitte kystfart og ekspedisjonscruise ved å reorganisere rederiet med to nye enheter. Selskapet spisset satsingen ved å bygge opp de to nye organisasjonene **Hurtigruten Norge** og **Hurtigruten Expeditions** – som har til formål å sikre vekst og utvikling i hvert av de to kjerneområdene – norskekysten og eksedisjonscruise.

### Hurtigruten Group AS (2021– i dag)

I februar 2021 ble selskapsnavnet endret til det gamle **Hurtigruten Group AS** som følge av etableringen av de to nye organisasjonene og varemerkene Hurtigruten Norge og Hurtigruten Expeditions som inngår i Hurtigruten Group. I tillegg til varemerke og datterselskapet **Hurtigruten Svalbard** som i mars 2021 fikk tilbake leien av eiendomsporteføljen som går strekker seg til stiftelsen i 1988, ettersom Hurtigruten solgte reiselivsvirksomhet sine eiendommer på Svalbard til Store Norske Spitsbergen Kulkompani AS.

4. mai 2023 seilte hurtigruteskipet «Kong Harald» med avgang fra Bergen på sin første tur som hybridskip. Hurtigruteskipet hadde vært igjennom en omfattende miljøoppgradering til et moderne hybridskip. Miljøoppgraderingen er en av Europas største der de ombygde skipene som skal miljøoppgraderes vil kutte ned CO2-utslipp med 25 prosent og NOx-utslipp med 80 prosent. Tre av kystruteskipene i Hurtigruten Norge, som har inngått avtale med Kongsberg Maritime, blir gjort om til hybridskip med store batteripakker, disse er «Richard With», «Kong Harald» og «Nordlys». Også kystruteskipene «Nordnorge», «Nordkapp» og «Polarlys» vil bli oppgradert og få installert et såkalt SCR-anlegg om bord. MS «Kong Harald» er det fjerde skipet i Hurtigruten Group med hybridelektrisk fremdriftssystem, de andre er «Roald Amundsen», «Fridtjof Nansen» og «Richard With».

Hurtigruten Norge
-----------------

Hurtigruteskipet «Nordnorge» seiler i Raftsundet i Nordland, 2015.
### Organisasjon

**Hurtigruten Norge** (juridisk navn: **Hurtigruten Norway AS**) ble stiftet 17. februar 2021 og er et norsk varemerke og datterselskap under morselskapet Hurtigruten Group AS. Selskapet opererer den originale kystruten (Bergen–Kirkenes) og de to nye ekspressrutene Nordkapp-ekspressen (Oslo–Honningsvåg) og Svalbard-ekspressen (Bergen–Svalbard) med oppstart i 2023.

Administrerende direktør i Hurtigruten Norge er Hedda Felin, mens styrets leder er Daniel Andreas Skjeldam. Selskapet har 50 ansatte og har hovedkontor i Oslo.

Hurtigruten Norge har tre datterselskaper:

* Hurtigruten Coastal Fleet AS
* Hurtigruten Sjø AS
* Hurtigruten Coastal AS

### Seilingsruter

#### Den originale kystruten

Utdypende artikkel: Hurtigruten

Hurtigruten Norge opererer den originale kystruten mellom Bergen og Kirkenes fra 1893, og anløper de 34 havnene året rundt med passasjerer og gods med sju av sine hurtigruteskip. Hele rundturen varer i 12 dager og er av mange kalt «Verdens vakreste sjøreise».

#### Nordkapp-ekspressen

Hurtigruteskipet «Trollfjord» betjener ekspressrutene Nordkapp-ekspressen og Svalbard-ekspressen med oppstart i 2023.
I vintersesongen 2023 skal Hurtigruten Norge opprette vinterruten Nordkapp-ekspressen med seilinger i utgangspunkt vekselvis i Oslo og Bergen med Honningsvåg som vendehavn. Nordkapp-ekspressen skal opereres i vinterhalvåret i perioden oktober til mai og betjene en 13-dagers gods- og passasjerrute med anløp til flere havner utenom den ordinære kystruten, disse er blant annet Kristiansand, Farsund, Åndalsnes, Lødingen og Alta. Ekspressruten betjenes av hurtigruteskipet «Trollfjord» som er flaggskipet på ruten.

#### Svalbard-ekspressen

Svalbard-ekspressen har tidligere vært operativ drevet av Hurtigruten i perioden mellom 1962 og 1982. I sommersesongen 2023 oppretter Hurtigruten Norge Svalbard-ekspressen med seilinger mellom Bergen og Svalbard, som skal opereres sommerhalvåret i perioden mai til september og betjene en 15-dagers gods- og passasjerrute med anløp til havner som ikke ligger inne i den tradisjonelle kystruten, disse er blant annet til Træna, Lofoten, Senja, Bjørnøya, Longyearbyen og Ny-Ålesund. Ekspressruten betjenes av hurtigruteskipet «Trollfjord» som er flaggskipet på ruten.

### Flåte

Hurtigruten Norge har åtte norsk-registrerte hurtigruteskip i sin flåte. Sju av disse opererer den originale kystruten mellom Bergen og Kirkenes, mens hurtigruteskipet «Trollfjord» opererer ekspressrutene Nordkapp-ekspressen og Svalbard-ekspressen. De fleste av hurtigruteskipene bærer stolte tradisjonelle navn, hvorav det eldste hurtigruteskipet bærer navn som strekker seg helt tilbake til oppstarten i 1893.

Hurtigruteskip i Hurtigruten Norge| Bilde | Skip | Byggeår | Renovert | Bruttotonn | Passasjerer | Køyeplasser | Fremdriftssystem | Flaggstat | Registerhavn | Register | Ref. |
| --- | --- | --- | --- | --- | --- | --- | --- | --- | --- | --- | --- |
|  | MS «Vesterålen» | 1983 | 2022 | 6 261 BT | 490 pax | 274 køyer | Diesel-mekanisk |  Norge | Tromsø | NOR |  |
|  | MS «Kong Harald» | 1993 | 2023 | 11 204 BT | 590 pax | 498 køyer | Hybrid-elektrisk |  Norge | Tromsø | NOR |  |
|  | MS «Richard With» | 1993 | 2018 | 11 205 BT | 590 pax | 458 køyer | Hybrid-elektrisk |  Norge | Tromsø | NOR |  |
|  | MS «Nordlys» | 1994 | 2019 | 11 204 BT | 590 pax | 471 køyer | Diesel-elektrisk |  Norge | Tromsø | NOR |  |
|  | MS «Polarlys» | 1996 | 2016 | 11 341 BT | 619 pax | 503 køyer | Diesel-elektrisk |  Norge | Tromsø | NOR |  |
|  | MS «Nordkapp» | 1996 | 2016 | 11 386 BT | 590 pax | 480 køyer | Diesel-elektrisk |  Norge | Tromsø | NOR |  |
|  | MS «Nordnorge» | 1997 | 2016 | 11 384 BT | 590 pax | 476 køyer | Diesel-elektrisk |  Norge | Tromsø | NOR |  |
|  | MS «Trollfjord» | 2002 | 2023 | 16 140 BT | 500 pax | 576 køyer | Diesel-elektrisk |  Norge | Tromsø | NOR |  |

Hurtigruten Expeditions
-----------------------

MS «Roald Amundsen» i Antarktis, 2019. Foto: Espen Mills 
### Organisasjon

**Hurtigruten Expeditions AS** ble stiftet 23. februar 2021 og er et norsk varemerke og datterselskap under morselskapet Hurtigruten Group AS. Ekspedisjonscruiseselskapet er verdens største og ledende innen fokusering på oppdaging, eventyr og vitenskap, og opererer en flåte med spesialbygde ekspedisjonscruiseskip som tilbyr ekspedisjonscruise og som utforsker over 250 destinasjoner i 30 land over hele verden.

Administrerende direktør i Hurtigruten Expeditions er Asta Sofie Lassesen, mens styrets leder er Daniel Andreas Skjeldam. Selskapet har 19 ansatte og har hovedkontor i Oslo.

Hurtigruten Expeditions har fire datterselskaper:

* Hurtigruten Expedition Cruises AS
* Hurtigruten Offshore Excursions AS
* Hurtigruten Expedition Crew AS
* Hurtigruten Expedition Fleet AS

### Destinasjoner

Hurtigruten Expeditions seiler til destinasjoner som følger fotsporene til de store polarheltene og tilbyr globale ekspedisjonscruise med sine ekspedisjonscruiseskip som seiler til destinasjoner i Alaska, Antarktis, De britiske øyer, Mellom-Amerika, Karibia, Europa, Galápagosøyene, Grønland, Island, Nord-Amerika, Nordvestpassasjen, Sør-Amerika, Svalbard, Afrika og Kapp Verde.

### Flåte

Hurtigruten Expeditions har en flåte på åtte ekspedisjonscruiseskip, mange av skipene har fått navn ifra kjente norske polarhelter og norske polarskuter.

Ekspedisjonscruiseskip i Hurtigruten Expeditions| Bilde | Skip | Byggeår | Renovert | Bruttotonn | Passasjerer | Fremdriftssystem | Flaggstat | Registerhavn | Register | Ref. |
| --- | --- | --- | --- | --- | --- | --- | --- | --- | --- | --- |
|  | MS «Nordstjernen» | 1956 | 2012 (fredet)
2014 (restaurert) | 2 191 BT | 104 pax | Diesel-mekanisk |  Norge | Bergen | NIS |  |
|  | MS «Santa Cruz II» | 2002 | 2021 | 2 664 BT | 90 pax | Diesel-elektrisk |  Ecuador | Puerto Ayora | - |  |
|  | MS «Otto Sverdrup» | 2002 | 2020 | 15 690 BT | 526 pax | Diesel-elektrisk |  Norge | Tromsø | NIS |  |
|  | MS «Maud» | 2003 | - | 16 151 BT | 528 pax | Diesel-elektrisk |  Norge | Tromsø | NIS |  |
|  | MS «Fram» | 2007 | 2022 | 11 647 BT | 250 pax | Diesel-elektrisk |  Norge | Tromsø | NIS |  |
|  | MS «Spitsbergen» | 2009 | 2016 | 7 344 BT | 180 pax | Diesel-elektrisk |  Norge | Tromsø | NIS |  |
|  | MS «Roald Amundsen» | 2019 | - | 21 765 BT | 528 pax | Hybrid-elektrisk |  Norge | Tromsø | NIS |  |
|  | MS «Fridtjof Nansen» | 2020 | - | 21 765 BT | 528 pax | Hybrid-elektrisk |  Norge | Tromsø | NIS |  |

Hurtigruten Svalbard
--------------------

Isbjørner på Svalbard.
**Hurtigruten Svalbard AS** er et norsk varemerke og datterselskap under morselskapet Hurtigruten Group AS. Reisearrangørselskapet er det lengst operative reisearrangøren på Svalbard som strekker seg tilbake til stiftelsen 2. desember 1988. Hurtigruten Svalbard tilbyr ekspedisjonsturer til de mange vidundrene i høyarktisk natur i Spitsbergen året rundt med landbaserte opplevelser, overnatting og servering i og rundt Longyearbyen, som er den største bosetningen på den arktiske øygruppen.

Administrerende direktør i Hurtigruten Svalbard er Tore Magne Hoem, mens styrets leder er Hedda Felin. Selskapet har 288 ansatte og har hovedkontor i Longyearbyen. Hurtigruten Svalbard er datterselskap under Hurtigruten Global Sales AS i Tromsø, som igjen er datterselskap under morselskapet Hurtigruten Group AS i Oslo.

Galleri
-------

* BergenBergen
* GeirangerGeiranger
* MoldeMolde
* StamsundStamsund
* RaftsundetRaftsundet
* AntarktisAntarktis
* SpitsbergenSpitsbergen

Se også
-------

* Liste over hurtigruteskip

Referanser
----------

1. ↑   www.proff.no, besøkt 12. mai 2023[Hentet fra Wikidata]
2. ↑   www.hurtigruten.com, besøkt 21. mai 2023[Hentet fra Wikidata]
3. 1 2  ; besøksdato: 12. mai 2023.
4. ↑  Regjering.no: Havila og Hurtigruten får kontrakter på kystruten Bergen-Kirkenes *(publisert 23. mars 2018)*
5. 1 2 3 4 5 6 7 8  «Our History | Hurtigruten Group». *www.hurtigruten.com* **(engelsk)**. Besøkt 21. mai 2023.
6. 1 2 3 4 5  «Our Brands | Hurtigruten Group». *www.hurtigruten.com* **(engelsk)**. Besøkt 13. mai 2023.
7. 1 2  «Kanonvekst for Hurtigruten». *www.dn.no*. 2. juni 2017. Besøkt 23. mai 2023.
8. ↑  Red (27. juli 2016). «Hurtigruten er i spill». *Vesterålnytt*. Besøkt 23. mai 2023.
9. ↑  «Hurtigruten». Linkedin. Besøkt 08.08.2020.
10. ↑  «Nøkkelopplysninger fra Enhetsregisteret : Hurtigruten Group AS». *w2.brreg.no*. Brønnøysundregistrene. Besøkt 4. mai 2022.
11. ↑  Samferdselsdepartementet (23. mars 2018). «Havila og Hurtigruten får kontrakter på kystruten Bergen-Kirkenes». *Regjeringen.no* **(norsk)**. Besøkt 7. august 2020.
12. 1 2  «Kunngjøringer - Brønnøysundregistrene». *w2.brreg.no*. Besøkt 8. august 2020.
13. ↑  «Hurtigrutene fusjonerer». *Nettavisen*. 08.08.2020.
14. ↑  NRK (12. desember 2006). «MS Narvik blir skoleskip». *NRK*. Besøkt 21. mai 2023.
15. 1 2  «Selger hurtigruteskip». *www.hegnar.no* **(norsk)**. 12. desember 2006. Besøkt 22. mai 2023.
16. 1 2  «Selger hurtigrute». *e24.no*. 12. desember 2006. Besøkt 22. mai 2023.
17. 1 2  «Selger hurtigrute». *Nordlys* **(norsk)**. 12. desember 2006. Besøkt 22. mai 2023.
18. 1 2  Skadal, Tore (12. desember 2006). «Selger MS Narvik». *ht.no* **(norsk)**. Besøkt 22. mai 2023.
19. ↑  Johansen, Adrian Dahl (3. september 2007). «Hurtigruten selger skip». *NRK*. Besøkt 21. mai 2023.
20. ↑  Lysvold, Susanne Skjåstad (2. september 2008). «Hurtigruter til salgs». *NRK*. Besøkt 4. mai 2022.
21. ↑  «Hurtigruten selger fergene». *www.vg.no*. 24. oktober 2008. Besøkt 22. mai 2023.
22. ↑  «Hurtigruten selger hoteller». *Aperitif.no* **(norsk)**. 20. juni 2008. Besøkt 23. mai 2023.
23. ↑  «Hurtigruten utelukker ikke nedbemanning». *e24.no*. Besøkt 7. august 2020.
24. ↑  Lysvold, Susanne Skjåstad (6. desember 2012). «Hurtigruten legger ned i Narvik». *NRK*. Besøkt 22. mai 2023.
25. 1 2  Olsen, Knut Eirik (29. oktober 2014). «Frykter at Hurtigruten blir et rent cruiserederi». *NRK*. Besøkt 22. mai 2023.
26. ↑  Mikalsen, Kaja Staude (5. desember 2014). «Hurtigruten er solgt til britene». *NRK*. Besøkt 8. august 2020.
27. ↑  Børs, Oslo. «Hurtigruten strykes fra notering på Oslo Børs». *Oslo Børs* **(norsk)**. Besøkt 8. august 2020.
28. ↑  «Denne ferga blir den nye hurtigruten». *Avisa Nordland* **(norsk)**. 30. juni 2015. Besøkt 22. mai 2023.
29. ↑  «Nyheter: Navnet blir MS Spitsbergen». *Maritimt Magasin*. 2015. Arkivert fra originalen 29. desember 2015. Besøkt 30. november 2015.
30. ↑  «Hurtigruten overtar Kleven Verft». *e24.no*. 11. juni 2018. Besøkt 22. mai 2023.
31. ↑  Sporsheim, Håvard Ketil (11. juni 2018). «Hurtigruten tek over Kleven Verft i Ulsteinvik». *NRK* **(norsk nynorsk)**. Besøkt 22. mai 2023.
32. ↑  Myreng, Kent-Einar (19. oktober 2016). «Dette skal hurtigruteskipene hete». *ht.no* **(norsk)**. Besøkt 22. mai 2023.
33. 1 2  «Hurtigruten-sjefen om børsnotering: – Har ingen planer». *e24.no*. 8. januar 2020. Besøkt 23. mai 2023.
34. ↑  «Hurtigruten kan være på børs igjen før sommeren». *e24.no*. 1. april 2017. Besøkt 23. mai 2023.
35. ↑  «Hurtigruten splitter kyst og cruise - utelukker ikke «tøffe grep»». *e24.no*. 15. oktober 2020. Besøkt 22. mai 2023.
36. ↑  «Store endringer: Slik blir nye Hurtigruten». *THE TRAVEL INSPECTOR* **(norsk)**. 15. oktober 2020. Besøkt 22. mai 2023.
37. 1 2  «Hurtigruten AS». *Store norske leksikon* **(norsk)**. 22. januar 2023. Besøkt 13. mai 2023.
38. ↑  «MS Kong Harald oppgradert til hybridskip». *Maritimt Magasin*. 9. mai 2023. Besøkt 22. mai 2023.
39. ↑  «Oppgradert for 300 millioner: Nå er MS «Kong Harald» et hybridskip». *Tidens Krav* **(norsk)**. 9. mai 2023. Besøkt 22. mai 2023.
40. ↑  Finnseth, Håvard (23. februar 2022). «Tre hurtigruteskip blir hybrid: – En av de største miljøoppgraderingene i Europa». *itromso.no* **(norsk)**. Besøkt 23. mai 2023.
41. 1 2  «Hurtigruten Norway AS - 927081946 - Oslo - Se Regnskap, Roller og mer». *www.proff.no*. Arkivert fra originalen 13. mai 2023. Besøkt 13. mai 2023.
42. ↑  «Nordkapp-ekspressen». *www.hurtigruten.no* **(norsk)**. Besøkt 13. mai 2023.
43. ↑  «Svalbard-ekspressen». *www.hurtigruten.no* **(norsk)**. Besøkt 13. mai 2023.
44. ↑  «Hurtigruten Norway AS - Oslo - Roller og kunngjøringer». *www.proff.no*. Arkivert fra originalen 13. mai 2023. Besøkt 13. mai 2023.
45. 1 2  «Hurtigruten AS». *Store norske leksikon* **(norsk)**. 22. januar 2023. Besøkt 13. mai 2023.
46. ↑  «Nordkapp-ekspressen». *www.hurtigruten.no* **(norsk)**. Besøkt 18. mai 2023.
47. 1 2  «MS Trollfjord». *www.hurtigruten.no* **(norsk)**. Besøkt 13. mai 2023.
48. ↑  «Svalbard-ekspressen». *www.hurtigruten.no* **(norsk)**. Besøkt 18. mai 2023.
49. ↑  «Skip med sjel». *www.hurtigruten.no* **(norsk)**. Besøkt 13. mai 2023.
50. ↑  «MS Vesterålen». *www.hurtigruten.no* **(norsk)**. Besøkt 13. mai 2023.
51. ↑  «DNV Vessel Register». *vesselregister.dnv.com*. Besøkt 13. mai 2023.
52. ↑  «Skipssøk - Sjøfartsdirektoratet». *www.sdir.no*. Besøkt 13. mai 2023.
53. ↑  «MS Kong Harald». *www.hurtigruten.no* **(norsk)**. Besøkt 13. mai 2023.
54. ↑  «DNV Vessel Register». *vesselregister.dnv.com*. Besøkt 13. mai 2023.
55. ↑  «Skipssøk - Sjøfartsdirektoratet». *www.sdir.no*. Besøkt 13. mai 2023.
56. ↑  «MS Richard With». *www.hurtigruten.no* **(norsk)**. Besøkt 13. mai 2023.
57. ↑  «DNV Vessel Register». *vesselregister.dnv.com*. Besøkt 13. mai 2023.
58. ↑  «Skipssøk - Sjøfartsdirektoratet». *www.sdir.no*. Besøkt 13. mai 2023.
59. ↑  «MS Nordlys». *www.hurtigruten.no* **(norsk)**. Besøkt 13. mai 2023.
60. ↑  «DNV Vessel Register». *vesselregister.dnv.com*. Besøkt 13. mai 2023.
61. ↑  «Skipssøk - Sjøfartsdirektoratet». *www.sdir.no*. Besøkt 13. mai 2023.
62. ↑  «MS Polarlys». *www.hurtigruten.no* **(norsk)**. Besøkt 13. mai 2023.
63. ↑  «DNV Vessel Register». *vesselregister.dnv.com*. Besøkt 13. mai 2023.
64. ↑  «Skipssøk - Sjøfartsdirektoratet». *www.sdir.no*. Besøkt 13. mai 2023.
65. ↑  «MS Nordkapp». *www.hurtigruten.no* **(norsk)**. Besøkt 13. mai 2023.
66. ↑  «DNV Vessel Register». *vesselregister.dnv.com*. Besøkt 13. mai 2023.
67. ↑  «Skipssøk - Sjøfartsdirektoratet». *www.sdir.no*. Besøkt 13. mai 2023.
68. ↑  «MS Nordnorge». *www.hurtigruten.no* **(norsk)**. Besøkt 13. mai 2023.
69. ↑  «DNV Vessel Register». *vesselregister.dnv.com*. Besøkt 13. mai 2023.
70. ↑  «Skipssøk - Sjøfartsdirektoratet». *www.sdir.no*. Besøkt 13. mai 2023.
71. ↑  «MS Trollfjord». *www.hurtigruten.no* **(norsk)**. Besøkt 13. mai 2023.
72. ↑  «DNV Vessel Register». *vesselregister.dnv.com*. Besøkt 13. mai 2023.
73. ↑  «Skipssøk - Sjøfartsdirektoratet». *www.sdir.no*. Besøkt 13. mai 2023.
74. ↑  «Hurtigruten starter ny rute fra Oslo Havn». *www.oslohavn.no* **(norsk)**. Besøkt 13. mai 2023.
75. 1 2  «Hurtigruten Expeditions AS - 927082047 - Oslo - Se Regnskap, Roller og mer». *www.proff.no*. Arkivert fra originalen 13. mai 2023. Besøkt 13. mai 2023.
76. ↑  «Hurtigruten Expeditions AS - Oslo - Roller og kunngjøringer». *www.proff.no*. Arkivert fra originalen 13. mai 2023. Besøkt 13. mai 2023.
77. ↑  «Destinasjoner | Hurtigruten Expeditions». *www.hurtigruten.com*. Besøkt 13. mai 2023.
78. ↑  «Skipene våre | Hurtigruten Expeditions». *www.hurtigruten.com*. Besøkt 13. mai 2023.
79. ↑  «MS Nordstjernen | Hurtigruten Expeditions». *www.hurtigruten.com*. Besøkt 13. mai 2023.
80. ↑  «DNV Vessel Register». *vesselregister.dnv.com*. Besøkt 13. mai 2023.
81. ↑  «Skipssøk - Sjøfartsdirektoratet». *www.sdir.no*. Besøkt 13. mai 2023.
82. ↑  Thonhaugen, Markus (31. juli 2013). «Nå er Nordstjernen like god som ny». *NRK*. Besøkt 13. mai 2023.
83. ↑  «Hurtigrute-veteran får nytt liv». *www.vg.no*. 12. mai 2014. Besøkt 13. mai 2023.
84. ↑  «MS «Nordstjernen» ferdig reparert». *Haugesunds Avis* **(norsk)**. 31. januar 2014. Besøkt 13. mai 2023.
85. ↑  «MS Santa Cruz II | Hurtigruten Expeditions». *www.hurtigruten.com*. Besøkt 13. mai 2023.
86. ↑  Kosciolek, Ashley (14. mars 2023). «A Galapagos cruise ideal for those with only a week to spare». *The Points Guy* **(engelsk)**. Besøkt 13. mai 2023.
87. ↑  «MS Otto Sverdrup | Hurtigruten Expeditions». *www.hurtigruten.com*. Besøkt 13. mai 2023.
88. ↑  «DNV Vessel Register». *vesselregister.dnv.com*. Besøkt 13. mai 2023.
89. ↑  «Skipssøk - Sjøfartsdirektoratet». *www.sdir.no*. Besøkt 13. mai 2023.
90. ↑  «MS Maud | Hurtigruten Expeditions». *www.hurtigruten.com*. Besøkt 13. mai 2023.
91. ↑  «DNV Vessel Register». *vesselregister.dnv.com*. Besøkt 13. mai 2023.
92. ↑  «Skipssøk - Sjøfartsdirektoratet». *www.sdir.no*. Besøkt 13. mai 2023.
93. ↑  «MS Fram | Hurtigruten Expeditions». *www.hurtigruten.com*. Besøkt 13. mai 2023.
94. ↑  «DNV Vessel Register». *vesselregister.dnv.com*. Besøkt 13. mai 2023.
95. ↑  «Skipssøk - Sjøfartsdirektoratet». *www.sdir.no*. Besøkt 13. mai 2023.
96. ↑  «MS Spitsbergen | Hurtigruten Expeditions». *www.hurtigruten.com*. Besøkt 13. mai 2023.
97. ↑  «DNV Vessel Register». *vesselregister.dnv.com*. Besøkt 13. mai 2023.
98. ↑  «Skipssøk - Sjøfartsdirektoratet». *www.sdir.no*. Besøkt 13. mai 2023.
99. ↑  «MS Roald Amundsen | Hurtigruten Expeditions». *www.hurtigruten.com*. Besøkt 13. mai 2023.
100. ↑  «DNV Vessel Register». *vesselregister.dnv.com*. Besøkt 13. mai 2023.
101. ↑  «Skipssøk - Sjøfartsdirektoratet». *www.sdir.no*. Besøkt 13. mai 2023.
102. ↑  «MS Fridtjof Nansen | Hurtigruten Expeditions». *www.hurtigruten.com*. Besøkt 13. mai 2023.
103. ↑  «DNV Vessel Register». *vesselregister.dnv.com*. Besøkt 13. mai 2023.
104. ↑  «Skipssøk - Sjøfartsdirektoratet». *www.sdir.no*. Besøkt 13. mai 2023.
105. ↑  «Velkommen til Hurtigruten Svalbard! Her kan du bestille hotell, aktiviteter og bord på restaurant.». *Hurtigruten Svalbard* **(norsk)**. Besøkt 21. mai 2023.
106. ↑  «Hurtigruten Svalbard AS - 951291579 - LONGYEARBYEN - Se Regnskap, Roller og mer». *www.proff.no*. Besøkt 21. mai 2023.
107. ↑  «Hurtigruten Global Sales AS - 914904633 - Tromsø - Se Regnskap, Roller og mer». *www.proff.no*. Arkivert fra originalen 21. mai 2023. Besøkt 21. mai 2023.

Eksterne lenker
---------------

* (en) Offisielt nettsted Rediger på Wikidata

* (no) Offisielt nettsted Rediger på Wikidata

* (en) Hurtigruten AS – kategori av bilder, video eller lyd på Commons Rediger på Wikidata
* (no) Hurtigruten Group AS på Twitter Rediger på Wikidata

* (no) Hurtigruten Group AS på Facebook Rediger på Wikidata

* (no) Hurtigruten Group AS på Instagram Rediger på Wikidata

* (no) Hurtigruten Group AS på YouTube Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** KulturNav **·** Brønnøysundregistrene **·** Maritime Business Directory
 |